Stanislao Miszewski

Stanislao aŭ plene pole Stanisław Miszewski (naskiĝis la 24-an de junio 1874, mortis la 26-an de novembro 1942 en Varsovio) estis posedanto de librovendejo kaj libropresejo kaj -eldonejo en Lodzo (Łódź).

 Biografio 
Li naskiĝis sur la biendomo Czerżniewo de la vilaĝo Rogózno, en la regiono Płock, filo de la nobelo Fortunat Miszewski kaj Helena, naskiĝonomo Biedrzycki. Li studentiĝis ĉe mezlernejo en Płock. En 1894, li komencis sian metilernadon en la librovendejo de Maurycy Orgelbrand en Varsovio (li kompletigis ankaŭ mallongan metilernadon en Berlino), kaj en la jaroj 1889–1902 li estis librovendeja dungito en tiu librovendejo. En la jaroj 1902–1904 li estis librovendisto en la librovendejo de Konstanty Trepty en Varsovio.

En julio 1904 li translokiĝis al Lodzo, kie li eklaboris en la librovendejo Rychliński kaj Wegner kaj laboris ĝis la 15-a de decembro 1905 ĝis li ricevis licencon pri propra librovendejo. Li fondis ĝin ĉe la adreso ulica Piotrkowska 81, en 1910 li translokiĝis tri domojn al ulica Piotrkowska 87. Krom vendado de libroj, li prizorgis muzikbutikon, vendon de naturaj ekspoziciaĵoj, abonon al revuoj, vendon de skribvaroj, kaj ekde 1909 ankaŭ libroluon. Li ankaŭ vendis siajn proprajn eldonaĵojn - li eldonis 23 valorajn kompaktajn eldonaĵojnJacek Strzałkowski: Drukarnie i księgarnie w Łodzi do 1944 r. (pole: "Presejoj kaj librovendejoj en Lodzo ĝis 1944") Łódź 1999, p. 94.

La 1-an de julio 1912 li vendis sian librovendejon al la Varsovia firmao Gebethner kaj Wolff, sed li fariĝis ĝia manaĝero kaj laboris tie ĝis 1928.
En la jaroj 1919–1930, kune kun Stanisław Myszkowski, li vivtenis ĉe ul. Piotrkowska 87 presejon kaj ĉe ul. Piotrkowska 111 produktejon de litografio, de 1921 ili troviĝis kune ĉe ul. Piotrkowska 15Spis firm zarejestrowanych w Sądzie Okręgowym w Łodzi ("Listo de kompanioj registritaj en la Distrikta Juĝejo en Lodzo"), Łódź 1925. En 1930, dum la ekonomia krizo, la firmao bankrotis kaj estis transprenita fare de la firmao "Litodruk". De tiu momento, li laboris ekster la librovenda komerco.

En 1937 li oficiale vivis ĉe la adreso Gabriela Narutowicza 116Adreslibro de la urbo Łódź kaj la Vojevodio Łódź (...) Jarlibro 1937–1939, Łódź [1937?] sekcio II p. 296. Li estis la Prezidanto de la Lerneja Konsilio de la Komercisto-Lernejo en Lodzo, aktivulo de la Societo "Wiedza" ("Scio"), la iniciatinto de infana biblioteko, laika juĝisto de la Magistrata Kortumo kaj membro de la Elektaj Konsilioj por la Sejmo kaj la Urba Konsilio.

 Eldonaĵoj en Esperanto (elekto) 
 "A... B... C..." Noveleto de Eliza Orzeszkowa, tradukis al Esperanto Franciszek Ender. 72 paĝoj. Lodzo 1909, en serio Nova Esperanta Biblioteko 2 (La verkaĵon poste reeldonis en 1956 Pola Esperanto-Asocio en Varsovio). 

 Referencoj 

 Fonto 
 Tiu ĉi teksto ekestis surbaze de la koncerna pola teksto je la stato de la 27-a de junio 2024.

Kategorio:Librovendistoj
Kategorio:Eldonistoj